Държавен вестник, бр. 30, 2026 г., стр. 17

БРОЙ  30	
Д Ъ Р Ж А В Е Н  В Е С Т Н И К 	
СТР.  17   
1. идентификационен код на юридиче­
ското лице, а за регистрирани в чужбина 
юридически лица – наименование на орга­
на по регистрация и код от държавата по 
регистрация или номер на делото, водено в 
регистриращия орган;
2. наименование и правна форма;
3. имена на законните представители или 
други лица, упълномощени да представляват 
организацията; 
4. данни за контакт;
5. сфера на дейност/област на интерес;
6. проект на акт, по който се осъществява 
представителство на интереси; 
7. брой служители или ангажирани в друга 
правна форма лица, извършващи представи­
телство на интереси;
8. декларация дали представителството се 
осъществява срещу заплащане, или безплатно.
(3) Когато се осъществява представител­
ство на интереси срещу заплащане, лицата 
по чл. 13, ал. 1 декларират данните по ал. 1, 
т. 1 и 2, съответно по ал. 2, т. 1 и 2 за лицето, 
по чието възлагане се извършва представи­
телството. 
(4) Вписването в Регистъра се осъществява 
в едномесечен срок от настъпване на някое 
от обстоятелствата по чл. 13, ал. 1.
(5) Лицата по чл. 13, ал. 1 са задължени 
да декларират достоверността на въведената 
информация с декларация по образец, опре­
делен в наредбата по чл. 19, ал. 3.
(6) Промени във вписаните обстоятелства 
се отбелязват в 7-дневен срок от настъпва­
нето им.
Чл. 15. (1) Вписванията в Регистъра се 
извършват самостоятелно от лицата по чл. 13, 
ал. 1 по електронен път, като регистрацията 
не подлежи на одобрение от служител на 
администрацията.
(2)	 Вписването се извършва лично от 
физическо лице и съответно от законния 
представител на юридическо лице. И в двата 
случая вписването може да бъде извършено 
от упълномощено лице с изрично писмено 
пълномощно или по реда на чл. 24 от Закона 
за електронното управление.
(3) Лицето, извършващо вписването, се 
идентифицира по реда на чл. 5 от Закона за 
електронното управление.
(4) Нередовни вписвания се заличават от 
служители, определени с наредбата по чл. 19, 
ал. 3, в едноседмичен срок от връчване на 
съобщение на заявилото вписване лице, с 
което му се дават указания да отстрани не­
редовностите.
Чл. 16. (1) Представителят на интереси 
може да заличи вписването си в Регистъра, 
когато преустанови извършването на дей­
ността и в продължение поне на 6 месеца 
за него не са били налице предпоставките 
по чл. 13, ал. 1.
(2) След заличаване от Регистъра данните 
се съхраняват за срок от 5 години.
Чл. 17. (1) Вписаният в Регистъра пред­
ставител на интереси има право да:
1. получава информация от органите и 
лицата по чл. 5 за подготвяни проекти на 
нормативни актове в посочени в Регистъра 
области на интерес за лицето;
2. бъде канен за участие в работни гру­
пи за изготвяне на проекти за нормативни 
актове, срещи и други форуми в областите 
на интерес;
3. получава разрешения от държавни или 
общински органи и институции за достъп до 
обсъждания по въпроси, свързани с неговите 
обявени интереси, при условие че това не 
противоречи на разпоредбите на специал­
ните закони и други нормативни актове, 
регламентиращи дейността на тези органи 
и институции.
(2) Юридическите лица и едноличните 
търговци, вписани в Регистъра, посочват в 
годишните си доклади за дейността сумата, 
изразходвана за представителство на интере­
си, а ако не са задължени да изготвят такива 
доклади – в отделна декларация, която се 
обявява в търговския регистър и регистъра 
на юридическите лица с нестопанска цел в 
сроковете, предвидени за подаване на докла­
дите за дейността.
Чл. 18. (1) Регистърът осигурява възмож­
ност за извършване на справки чрез търсене 
по следните критерии:
1. имена, ЕГН, ЛНЧ;
2. наименование, единен идентификацио­
нен код, правна форма и вид на организацията;
3. сфера на дейност или област на интерес;
4. наименование на проект на акт.
(2) Регистърът осъществява обмен на данни 
с интернет страниците на органите и лицата 
по чл. 5, Портала за обществени консултации, 
поддържан от Министерския съвет, и интернет 
страницата на Народното събрание, на която 
се публикуват предложенията по внесените 
законопроекти, при спазване на принципите 
на оперативна съвместимост.
(3) Регистърът поддържа автоматизирани 
интерфейси за осигуряване на свободен публи­
чен достъп до информацията в машинно четим
отворен формат. Информацията от регистъра 
се публикува и актуализира и на Портала за 
отворени данни, поддържан от министъра на 
електронното управление, съгласно Закона 
за достъп до обществена информация.